Kompot

Kompot eller compot er ein søt drikk frå Aust- og Sentral-Europa. Han blir laga ved å koka frukt eller bær i ei stor mengd vatn, ofte saman med sukker eller anna søtemiddel. Ein kan også tilsetja smaksstoff som kanel eller vanilje. Både frisk og tørka frukt kan brukast.

Tillaginga minner om den til kompott, men til kompot er det væska som er viktigast. Ho kan vera svært søt, så ein blandar henne ofte ut med vatn.
Drikken kan serverast varm eller kald.

 Variantar 

 Uzvar 
Uzvar eller vzvar er ein ukrainsk nasjonaldrikk som ein lagar av ulike typar tørka frukt og bær. Han blir ofte søta med honning, og kan ha krydder som kanel, stjerneanis og muskat. Uzvar er ein tradisjonell juledrikk. Ein kan servera drikken saman med kornretten kutja.

Sjå òg
Mors

Kjelder

Kategori:Dessertar
Kategori:Drikke
Kategori:Fruktretter
Kategori:Bosnisk mat
Kategori:Bulgarsk mat
Kategori:Kroatisk mat
Kategori:Tsjekkisk mat
Kategori:Polsk mat
Kategori:Russisk mat
Kategori:Ukrainsk mat
Kategori:Ungarsk mat
Kategori:Serbisk mat
Kategori:Slovensk mat
Kategori:Rumensk mat
Kategori:Moldovsk mat
Kategori:Sovjetisk mat
Kategori:Kasakhisk mat
Kategori:Montenegrinsk mat